109.

Največje spremembe organigrama in vodstva EP so povzete v spodnji tabeli: Tabela 12 Povzetek spremembe strukture generalnega sekretariata v letu 2010 GD Prestrukturiranje in posodobitev GD PRES: Direktorat za službe predsedstva in Direktorat za vire sta bila ustanovljena maja 2010, da bi se ločile finančne operacije od preostalega dela generalnega direktorata. Enota za finance je sedaj odgovorna za vse zadeve v zvezi s finančnim začetkom in predhodnim preverjanjem. Načrtovanje, upravljanje pogodb in postopki javnih naročil in razpisni postopki so decentralizirani in sodijo v okvir direktorata za vire. GD IPOL in EXPO Uvedena sta bila direktorata za vire, da se še dodatno profesionalizira upravljanje osebja, financ in informacijske tehnologije. GD COMM 19. aprila je bil s sklepom predsedstva ustanovljen direktorat za vire. Ta direktorat, ki vključuje tri enote (finance, kadrovske zadeve in informacijsko tehnologijo), je pričel delovati 1. maja 2010. Novembra 2010 je bila vzpostavljena nova enota za uspešnost in strateško upravljanje, ki je vezana neposredno na generalnega direktorja in je odgovorna za spremljanje in merjenje dejavnosti generalnega direktorata ter za poročanje o njih. Aprila 2010 je bil uradno odprt urad Evropskega parlamenta za zveze v Washingtonu, ki upravno sodi v direktorat B. Marca 2010 je GD COMM prevzel upravno in finančno odgovornost za hišo evropske zgodovine. Opravljeni so bili izborni postopki za prvo skupino osebja in prvi uslužbenci so bili imenovani novembra 2010. GD INLO: Da bi omogočili, da Parlament izpolni svoje obveznosti kot lastnik in najemnik stavb, ki jih zaseda, zlasti v treh delovnih mestih in v različnih državah članicah, je bil leta 2009 odobren načrt za prestrukturiranje in povečanje človeških virov v GD INLO. To naj bi se doseglo v treh letih od leta 2010 dalje, in sicer z vzpostavitvijo nove upravne strukture, ki jo je mogoče povzeti, kakor sledi: — okrepitev in reorganizacija direktorata za infrastrukturo z vzpostavitvijo: treh enot za upravljanje in vzdrževanje stavb, ene v vsakem od treh krajev dela; dveh enot, v Bruslju in Luxembourgu, za upravljanje sedanjih in prihodnjih projektov in enote za splošno koordinacijo za infrastrukturo, — vzpostavitev treh centralnih enot: enote za proračunsko načrtovanje, izvrševanje in nadzor, enote za javna naročila in pogodbe ter enote za splošno koordinacijo, — reorganizacija direktorata za logistiko in povečanje števila zaposlenih. Prestrukturiranje je začelo februarja 2010 in se bo nadaljevalo v proračunskih letih 2011 in 2012. DG TRAD — Služba za terminologijo je bila dvignjena na stopnjo enote. — Sredi septembra je bil vzpostavljen novi Hrvaški oddelek, ki je začel prevajanje ključnih dokumentov EP. GD INTE Ustanovljene so bile tri nove enote (usposabljanje tolmačev in stiki z univerzami, komunikacija – medinstitucionalno in mednarodno sodelovanje in celostno obvladovanje kakovosti), trenutno pa se vzpostavljajo tri nove službe za pomoč v okviru enote za programiranje. Pravna služba Pravna služba je bila prestrukturiranja, v vsakem direktoratu pa se je 15. februarja 2010 število enot povečalo z dveh na tri. 1. oktobra 2010 je bila uvedena nova razdelitev pristojnosti med tremi enotami direktorata za institucionalne in parlamentarne zadeve. Službe, neposredno vezane na generalnega sekretarja Junija 2010 je bilo ustvarjeno mesto odgovornega za obvladovanje tveganja. Poslanstvo in okvir novoustanovljene službe za obvladovanje tveganja se temeljito preučujejo na podlagi mednarodno sprejetih standardov in dokumentov ter pravil in praks obvladovanja tveganja, ki veljajo v Evropski komisiji.